סאבוויי (רשת מסעדות)

סאבוויי (באנגלית: Subway) היא רשת מזון מהיר אמריקאית, בעלת סניפים בפריסה עולמית. מסעדות הרשת מוכרות בעיקר כריכי סאב וסלטים. לפי אתר החברה, לרשת 36,821 מסעדות ב-102 מדינות (נכון ליוני 2021). החל משנת 2010 היא מדורגת כרשת המזון המהיר הגדולה בעולם, לאחר שעקפה את רשת מקדונלד'ס במספר הסניפים שהיא מפעילה. משרדיה המרכזיים של החברה מצויים במילפורד שבקונטיקט, וכמו כן חמישה משרדים אזוריים מרכזיים פרוסים ברחבי העולם. בשנת 1965 לווה פרד דלוקה, שהיה בן 17 בלבד, 1,000 דולר מחברו פיטר באק כדי להקים את מסעדה לכריכי סאב בשם "Pete's Super Submarines" בברידג'פורט, קונטיקט, ובשנה שלאחר מכן הם הקימו את חברת Doctor's Associates Inc, כדי להרחיב את הפעילות שלהם לרשת מסעדות בזיכיון. שם החברה נבחר מאחר שמטרתו של דלוקה הייתה להרוויח מספיק מהעסק כדי לשלם שכר לימוד ללימודי רפואה, בנוסף היה לבאק דוקטורט בפיזיקה. בשנת 1968 שונה שם הרשת "Subway". מסעדה ראשונה נפתחה בחוף המערבי בפרזנו, קליפורניה, בשנת 1978. בשנת 1981 היו לרשת כבר 166 סניפים. המסעדה הראשונה מחוץ לצפון אמריקה נפתחה בבחריין בדצמבר 1984. המסעדה הראשונה בבריטניה נפתחה בברייטון בשנת 1996. בשנת 2002, עקפה את מקדונלד'ס והפכה לרשת המסעדות הגדולה בארצות הברית. בשנת 2008 היו לרשת 22,000 סניפים בארצות הברית ו-8,000 בשאר העולם. בשנת 2017, ערכה רשת חדשות קנדית בדיקת DNA לחזה עוף שנמכר ברשת וגילתה שמה שנמכר ללקוחות כעוף, הוא למעשה תערובת של סויה, דבש, חומרים תעשייתיים ורק 50% עוף. בספטמבר 2020, קבע בית המשפט העליון של אירלנד כי הלחמניות הנמצאות בשימוש ברשת אינן יכולות להיחשב כ"לחם" על פי חוקי המע"מ של המדינה, מאחר שתכולת הסוכר בהם עולה על 10%. ערך מורחב – סאבוויי ישראל בשנת 1992, קיבל איש העסקים חגי חריזמן ושותפים נוספים את זיכיון הרשת בישראל ותוך זמן קצר נפתחו 15 סניפים. ביוני 1996 רכש היזם יאיר תמיר את הזיכיון. תמיר הרחיב את פעילות הרשת גם לשטחי הרשות הפלסטינית. במרץ 2002 ביקש הבנק לפיתוח התעשייה למנות לרשת בישראל כונס נכסים, לאחר שלא עמדה בתשלום חובותיה. באפריל 2002 ביטלה הרשת העולמית את הזיכיון של יאיר תמיר בישראל. באוקטובר 2002 נמסר הזיכיון לזכיין חדש, אך בינואר 2003 נסגרה הרשת בישראל לאחר שניתן לה צו פירוק בהסכמה. בשנת 2009 חזרה הרשת לפעול בישראל ופתחה סניף בהרצליה פיתוח ומספר סניפים בתל אביב, אך הפסיקה לפעול לאחר כשנתיים. מדיה וקבצים בנושא סאבוויי בוויקישיתוף אתר האינטרנט הרשמי של סאבוויי (בשפות מרובות) סאבוויי, ברשת החברתית פייסבוק סאבוויי, ברשת החברתית אקס (טוויטר) סאבוויי, ברשת החברתית אינסטגרם שמחה סיגן, ‏הכריך שהביס את ההמבורגר, באתר גלובס, 3 בדצמבר 2008 סניפי החברה, באתר subway.com הביג מק מודאג: סאבוויי - רשת המסעדות הגדולה בעולם, באתר גלובס, 8 במרץ 2011 סוכנויות הידיעות, סאבוויי עקפה את מקדונלד'ס כרשת המזון המהיר הגדולה בעולם, באתר הארץ, 9 במרץ 2011 בלומברג, סוף עידן בסאבוויי: מת האיש שהקים בגיל 17 את רשת הסנדוויצ'ים הגדולה בעולם, באתר TheMarker‏, 15 בספטמבר 2015 עפרה שלו, סאבוויי עקפה את מקדונלד'ס והפכה לרשת המסעדות הגדולה בארה"ב, באתר TheMarker‏, 1 בפברואר 2002 בעוד המתחרים מצמצמים, הסנדוויץ' של סאבווי ממשיך לצמוח, באתר גלובס, 29 ביולי 2008 סוכנויות הידיעות, תחקיר בקנדה: העוף של רשת סאבוויי מכיל רק 50% עוף, באתר TheMarker‏, 1 במרץ 2017 איתן לשם, בית המשפט האירי קבע: הלחמניות של סאבוויי אינן "לחם", באתר הארץ, 2 באוקטובר 2020 זהבה דברת, ‏יאיר תמיר מחפש שותף ל"סאבווי", באתר גלובס, 17 בנובמבר 1996 אורה קורן, ‏סאבוויי קובעת עובדות בשטח ברשות הפלשתינית, באתר גלובס, 4 במרץ 1997 אמיר הלמר, הבנק לפיתוח התעשייה מבקש למנות כונס נכסים למפעילת רשת סאבוויי בישראל, באתר TheMarker‏, 3 במרץ 2002 סמדר הירש, ‏סאבווי מבטלת הסכם הזכיון עם יאיר תמיר, באתר גלובס, 21 באפריל 2002 ורד שרון-ריבלין, ‏הזכיון לרשת סאבוויי נמסר לקבוצה שמוביל דוד מימון שתשקיע כ-2.5 מיליון דולר בפיתוח הרשת, באתר גלובס, 3 באוקטובר 2002 אמיר הלמר, כונס הנכסים של רשת סאבווי: משקיע מבקש לרכוש הזיכיון של רשת סאבווי תמורת 650 אלף שקל, באתר TheMarker‏, 24 במרץ 2002 יצחק דנון, ‏צו פירוק בהסכמה לסאבוויי ישראל - לבקשת העובדים, באתר גלובס, 30 בינואר 2003 מיכל מרגלית, ‏SUBWAY חוזרת לישראל: שכרה סניף ראשון בהרצליה-פיתוח ובמו"מ לסניף נוסף בשדרות רוטשילד בת"א, באתר גלובס, 10 במאי 2009